4.De belgiske myndigheder indgav ansøgning EGF/2019/001 BE/Carrefour den 20. juni 2019, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede de belgiske myndigheder den 4. juli 2019 om yderligere oplysninger. Der blev indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 7. november 2019.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

16.For så vidt angår prisbaserede overvejelser har forbrugerne tendens til at henvende sig til sådanne internationale webbutikker med base i lande uden for Unionen. Onlinekøb uden for Unionen har stor indvirkning på de konventionelle detailforretningers salg i Unionen.

21.De varer, for hvilke onlinesalget allerede er højt eller forventes at stige i den nærmeste fremtid, er de samme som hypermarkedernes nonfoodtilbud. Mode er et veletableret produkt inden for e-handel. "Hurtigtvoksende produktsegmenter" er bøger og e-bøger, computere og elektronik, sundheds- og skønhedsprodukter samt underholdning. I modsætning hertil køber kun få belgiske forbrugere fødevarer online, selv om e-køberne erklærer, at de agter i fremtiden at gøre det oftere.

17.Den globale udvikling gælder også for Belgien. Ifølge Comeos købte 67 % af belgierne online i 2018 sammenlignet med kun 46 % i 2012. Det svarer til en stigning på 21 procentpoint over seks år. 44 % af det samlede antal belgiske e-købere foretager månedlige onlinekøb, og 9 % gør dette ugentligt. Mere end 150 EUR er et normalt månedligt budget for 42 % af de belgiske e-købere. 39 % af de belgiske e-købere erklærer, at de vil bruge mere eller meget mere i 2019 end det foregående år. For halvdelen af respondenterne er det uden betydning, om webbutikken er belgisk.

28.De belgiske myndigheder vil desuden yde individualiserede tilbud, der medfinansieres af EGF, til op til 330 unge, som hverken er i beskæftigelse eller under almen eller faglig uddannelse, og som er under 25 år på tidspunktet for ansøgningens indgivelse, eftersom alle 240 afskedigelser, der er omhandlet i punkt 5, skete i NUTS 2-regionerne Province Hainaut (BE32) og Province Liège (BE33), der havde en ungdomsarbejdsløshed for unge på mellem 15 og 24 år på mindst 20 % baseret på de tilgængelige årlige data for 2018.

29.Det samlede anslåede antal støttemodtagere, der forventes at deltage i foranstaltningerne, herunder unge, som hverken er i beskæftigelse eller under almen eller faglig uddannelse, er derfor på 730.

De foreslåede foranstaltningers støtteberettigelse

30.De individualiserede tilbud, der tilbydes de afskedigede arbejdstagere og unge, som hverken er i beskæftigelse eller under almen eller faglig uddannelse, omfatter følgende foranstaltninger:

–Støtte/vejledning/integration: Denne række tilbud udvider de sædvanlige aktiviteter til støtte for de tidligere arbejdstagere hos Carrefour, og som blev gennemført af den vallonske offentlige arbejdsformidling (Forem) på vegne af den afskedigende virksomhed. Standardtilbuddet vil blive forlænget ud over den obligatoriske periode, og der vil blive foreslået yderligere specifikke tilbud til de afskedigede arbejdstagere, såsom aktiv jobsøgnings- og jobmatchningstilbud.

Støtte og mobilisering af unge, som hverken er i beskæftigelse eller under almen eller faglig uddannelse, foretages af Forem og dets fagforeninger.

Unge, som hverken er i beskæftigelse eller under almen eller faglig uddannelse, vil få mulighed for at deltage i en intensiv social støtteordning på ni måneder. Deltagerne vil blive foreslået en række kollektive og individuelle aktiviteter vedrørende jobsøgning (forberedelse til jobsamtalen, anmodning om samtale osv.), styrkelse af selvtillid og udvikling af kommunikationsevne, aktiviteter med henblik på at udforske det faglige miljø og uddannelsestiltag (besøg, praktikophold, erhvervserfaring osv.), individuelle samtaler med vejledere og/eller socialvejledere for individuelt at hjælpe de unge med at definere deres faglige projekt, tilpassede oplysninger inden for arbejdsret og sociale rettigheder og støtte i forbindelse med administrative procedurer, udvekslingsaktiviteter, hvor unge kan støtte hinanden og dele deres erhvervserfaring, jobsøgning og uddannelse osv.

Målet efter støttens ophør er, at unge, der hverken er i beskæftigelse eller under almen eller faglig uddannelse, får et første job eller integreres i et kvalificerende uddannelsesprogram. Der er også planlagt en yderligere støtte efter "Coup de Boost"-projektet for at sikre, at de unge, der hverken er i beskæftigelse eller under almen eller faglig uddannelse, integreres godt i uddannelse eller beskæftigelse og kan overvinde eventuelle vanskeligheder.

–Videreuddannelse, omskoling og erhvervsuddannelse. Arbejdstagere og unge, som hverken er i beskæftigelse eller under almen eller faglig uddannelse, vil få adgang til standarduddannelsestilbud fra Forem og dets partnere, og der vil også blive udbudt specifikke jobsøgningsmoduler. Desuden vil der blive tilbudt specifik uddannelse efter udredelsen af deres profil og valideringen af individuelle faglige projekter med jobvejlederen for at imødekomme de konstaterede behov. Uddannelse i grundlæggende færdigheder (sprogfærdigheder, matematik, anvendelse af informationsteknologi osv.) vil også blive tilbudt de unge, der har brug for det.

–Støtte til iværksættelse. Denne foranstaltning, der er rettet mod arbejdstagerne, vil omfatte en fase med udredning og orientering, oplysningskampagner om iværksætteri, informationsmøder om mulighederne for at starte en virksomhed gennem en økonomisk og territorial udredning og netværkssamarbejde med relevante iværksættere og certificerede vejledere inden for iværksætteri.

–Støtte til virksomhedsetablering. Arbejdstagere, der etablerer en virksomhed eller udøver selvstændig virksomhed, modtager støtte på op til 15 000 EUR. Støtten udbetales i to rater, efter at den faktiske udvikling af aktiviteten er dokumenteret.

–Godtgørelser. 1) Jobsøgningsstøtte og videreuddannelsesstøtte. Arbejdstagerne og de unge, som hverken er i beskæftigelse eller under almen eller faglig uddannelse, modtager 1 EUR i timen for effektiv deltagelse i uddannelse eller i Forems omskolingsaktiviteter for jobsøgende. 2) Tilskud til mobilitetsudgifter. For at fremme den regionale og interregionale mobilitet modtager arbejdstagere og unge, som hverken er i beskæftigelse eller under almen eller faglig uddannelse, og som påtager sig et arbejde, der ligger enten over 60 km hjemmefra eller i en afstand, der indebærer mere end fire timers transporttid (retur), et fast beløb på 500 EUR eller 750 EUR. 3) Godtgørelse til iværksættelse. For at støtte arbejdstagere, når de etablerer deres virksomhed, gives der en månedlig godtgørelse på 350 EUR i en periode på højst 12 måneder. 4) Godtgørelse til at vende tilbage til skolen. Der gives en månedlig godtgørelse på 350 EUR til arbejdstagere og unge, som hverken er i beskæftigelse eller under almen eller faglig uddannelse, og som gennemfører studier på fuld tid (études de plein exercice) på mindst et år.

31.De foreslåede aktioner, som her er beskrevet, udgør aktive arbejdsmarkedsforanstaltninger, som falder ind under de støtteberettigede foranstaltninger, der er fastlagt i artikel 7 i EGF-forordningen. Disse foranstaltninger erstatter ikke passive socialsikringsforanstaltninger.

32.De belgiske myndigheder leverede de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De bekræftede, at økonomisk EGF-støtte ikke erstatter sådanne foranstaltninger.

Anslået budget

33.De anslåede samlede omkostninger er på 2 720 047 EUR og omfatter udgifterne til de individualiserede tilbud på 2 665 047 EUR samt udgifter til forberedelse, forvaltning, oplysning, offentlig omtale, kontrol- og rapporteringsaktiviteter på 55 000 EUR.

34.Der anmodes om økonomisk EGF-støtte på i alt 1 632 028 EUR (60 % af de samlede omkostninger).

Foranstaltninger Forventet antal deltagere Anslåede omkostninger pr. deltager

(i EUR) Samlede anslåede omkostninger (i EUR) Individualiserede tilbud (foranstaltninger i henhold til EGF-forordningens artikel 7, stk. 1, litra a) og c)) Støtte/vejledning/integration

(Accompagnement, orientation, mobilisation et insertion) 730 2 241 1 636 130 Uddannelse, omskoling og erhvervsuddannelse

(Formation et modules spécifiques)

460 941 432 710 Støtte til iværksættelse

(Dispositif d'accompagnement à l'entreprenariat) 250 463 115 743 Støtte til virksomhedsetablering

(Bourse de lancement) 10 10 000 100 000 Subtotal (a): Procentdel af pakken af individualiserede tilbud – 2 284 583 (85,72 %) Godtgørelser og incitamenter (foranstaltninger i henhold til EGF-forordningens artikel 7, stk. 1, litra b)) Godtgørelser

(Allocations et primes) 730 521 380 464 Subtotal (b): Procentdel af pakken af individualiserede tilbud – 380 464 (14,28 %) Foranstaltninger i henhold til EGF-forordningens artikel 7, stk. 4 1. Forberedelse – 0 2. Forvaltning – 10 000 3. Oplysning og offentlig omtale – 15 000 4. Kontrol og rapportering – 30 000 Subtotal (c): Procentdel af de samlede omkostninger: – 55 000 (2,02 %) Samlede omkostninger (a + b + c): – 2 720 047 EGF-støtte (60 % af de samlede udgifter) – 1 632 028

35.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De belgiske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne.

36.De belgiske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager.